Ainhoa Etxebarria Gomez

Ainhoa Etxebarria Gomez (Ondarroa, Bizkaia, 1993ko uztailaren 17a) bizkaitar irrati-esataria eta antzezlea da.

 Bizialdia 
Ainhoa Etxebarria Ondarroan jaio zen 1993ko uztailaren 17an. Kazetaritza ikasketak egin zituen Euskal Herriko Unibertsitatean. Horrez gain, Arte Dramatikoa ikasi zuen Bilboko Artebi eskolan.

 Lanak 
2015etik ari da lanean hainbat arlotan: irrati esatari gisa Gaztea irratian, telebistan, antzerkian, zineman. Horrez gain, jaioterrian, Ondarroan, esatari gisa aritzen da herriko ekitaldi ugaritan.

Umorea eta freskotasuna ditu ezaugarritzat bere lanetan eta aliantzak egin ditu herriko beste sortzaile batzuekin, besteak beste, Nerea Gartziarekin, Ugaitz Alegriarekin...

Hain zuzen, 2021ean, Nerea Gartziak eta Ainhoak, Bibitxa 2.0 antzezlana estreinatu zuten, emakumeen bizipenak umorez jorratzen zituen antzezlana, beraiek idatzi eta zuzendua. Dantza, inprobisazioa, umorea, freskotasuna eta publikoaren parte hartzea ziren emanaldi fresko eta bizi honen osagaiak. Elkarlan horretan, esperientzia ederrak bizi izan zituzten, Zaballako kartzelako emakume presoekin egon zirenekoa, esate baterako.

2025ean, Ainhoa Etxebarriak eta biek, berriz ere, Hil da jainkosa formatu txikiko antzezlan arina sortu eta Bilboko Pabellon6eko Antzerki Arinen Jardunaldietan aurkeztu zuten. Umorea oinarri, hileta baten antzezpena da obra hau, eta honako gaiak lantzen ditu: egozentrismoa, heriotzarekiko beldurra, edota honen aurrean hartzen dugun jarrera. Kriselu Saria irabazi zuten Ugaitz Alegriaren eta Getari Etxegarairen Destiny Driver piezarekin batera.

 Telesailak 
UrteakIzenburuaPertsonaiaOharrak 2015 GoenkaleJoelle Etxegarai (flashback) Atalaː Jaio berrien kargu2019Allí abajoAtala: Rescate en Igueldo2019KartzelaGarazi7 atal2020PikuakAtal 1

 Irratsaioak 
 Gaztea Box (Gaztea)
 Txiringitu! (Gaztea)

 Telebista saioak  

 Go!azen 11 (2024). EITB.
 Sukaldarien Liga. (2024)
 Go!azen 9 (2022). EITB.
 Kaixo 2022. EITB
 Zurekin bat (2021-2022). EITB.
 Egunak egin du (2019-2020). EITB.
 Allí abajo (2019). Antena 3.
 Kartzela (2019). Webseriea
 Dantzango (2018). Talent show EITB 1. Epaile.

 Antzerkia  

 Tongola (2025). Zuz.: Ugaitz Alegria eta Ainhoa Etxebarria. 
 Hil da jainkosa (2025). Zuz.: Nera Gartzia eta Ainhoa Etxebarria.
 Baginaren bakarrizketak (2023). Zuz.: Begoña Bilbao.
 El teléfono (2023). Ópera. Zuz.: María Goirizelaia.
 Sagastitarrak (Txalo, 2022)
 Erresuma - Kingdom - Reino (2022). Zuz.: Calixto Bieito.
 Edipo Rey de Deusto (2021). Zuz.: Mitxel Santamarina.
 Bibitxa (2020). Zuz.: Ainhoa Etxebarria, Nerea Gartzia.
 Tres mujeres - Hiru emakume (2018). Zuz.: Mireia Gabilondo.
 Kale gorrian (2018). Zuz.: Ainhoa Etxebarria. 
 Obabakoak (2017-2019). Zuz.: Calixto Bieito.
 Romeo y Julieta (2016-2017). Zuz.: Ramón Barea.
 Obarixo biaz! (2015-2016). Zuz.: Ana Elordi.

 Zinema  

 El carné (2024). Zuz.: Xabi Vitoria.
 Descarrilados (2020). Zuz.: Fer García Ruiz. Amazon.

 Sariak 
Bilboko Pabellón 6 guneak antolatzen duen Antzerki arinen jardunaldietako Kriselu saria eskuratu zuen 2025ean, Hil da jainkosa da antzezlan saritua. Ainhoa Etxebarriak idatzitakoa da gidoia eta Nerea Gartziarekin batera antzeztu eta zuzendu zuen 

 Erreferentziak 

 Kanpo estekak 

Kategoria:Bizkaiko irrati esatariak
Kategoria:Bizkaiko aktoreak
Kategoria:Ondarroarrak
Kategoria:Euskal Herriko emakume aktoreak